Eintragung eines Rekruten in die Matrikel
Material: papyrus
Place: Elephantine
Categories: Bescheinigung
Eintragung
Matrikel
Soldat
Notarsunterschrift
ὁ κοινὸς τῶν πρωτευόντων τοῦ ἀριθμοῦ [τ]ῶν στρατιωτῶν τοῦ φρουρίου Ἐλεφαντίνης διὰ τῶν ἑξῆς 
ὑπογράφειν εὑρισκομένων  Φλ Πατερμουθίῳ υἱῷ Δίου νεοστράτῳ τείρονι τοῦ αὐτοῦ 
ἡμετέρου Ἐλεφαντίνης χαίρειν.  ἐδεξάμεθα τὴν σὴν προβατορίαν μεθʼ ἑτέ[ρ]ων ὀνομάτων 
ἐπὶ τῆς ἐξουσίας τοῦ κυρίου ἡμῶν Φλ Μαριανοῦ Μιχαηλίου Γαβριηλίου Ἰωάννου Θεοδώρου 
Γεωργίου Μαρκέλλου Ἰουλιανοῦ Θεοδώρου Ἰουλιανοῦ τοῦ τὰ πάντα ὑπερφυεστάτου στρατηλάτου 
καὶ πανευφήμου πραιφέκτου Ἰουστινιανῶν σὺν θῷ δουκὸς καὶ ἀγουσταλί[ο]υ τῆς Θηβαίων 
χώρας τὴν παρακελευομένην ἡμας καταταγῆναι τὴν σὴν προσηγορίαν εἰς τὴν ἡμετέραν 
μάτρικα ἀπὸ καλανδῶν Ἰανουαρίου τῆς παρούσης δωδεκάτης ἐπινε[μ]ήσεως 
βασιλείας τοῦ θειοτάτου καὶ εὐσεβεστάτου ἡμῶν δεσπότου Φλ Ἰουστίνου τοῦ αἰωνίου Αὐγ[ούσ]του 
Αὐτοκράτορος καὶ μεγίστου εὐεργέτου    ἔτους τρισκαιδεκάτου καὶ Φλ Τιβερίου Νέου Κωσταντίνου 
τοῦ φιλανθρωποτάτου καὶ εὐτυχεστάτου τρισμεγίστου εὐεργέτου Καίσαρος ἔτους τετάρτου 
τοῖς μετὰ τὴν δευτέραν ὑπατείαν τοῦ α[ὐ]τοῦ γαλληνοτάτου ἡμῶν δεσπότο[υ] ἔτους δεκάτου. καὶ 
ἡμεῖς ἔχοντες τὸν φόβον τῆς ἀκαταφρονήτου τῆς ὑμετέρας ἐνδόξου ὑπεροχῆς ἕτοιμοί 
ἐσμεν πᾶσι τοῖς προστεταγμένοις ἡμ[ῖ]ν τὸ ἱκανὸν ποιεῖν καὶ εἰς  ἀμερ[ι]μνίαν ταύτην σοι 
πεποιήμεθα τὴν δηλωτικὴν ἔγγραφον ἀπόδειξιν τῆς προβατορίας τῆς σῆς στρατίας 
κυρίαν οὖσαν καὶ βεβαίαν ὡς πρόκ. Φλ Δῖος Παμινίου σὺν θῷ πριμικ καὶ Γεώργιος Δίου καὶ 
Πελάγιος Πασμῆτος καὶ Ἰωάννης Σαραπάμωνος καὶ Μακάριος Ἰσακίου καὶ Πάων Θεοφάνου καὶ 
Δῖος  καὶ Δῖος Σερήνου ὀρδινάριοι καὶ οἱ λοιποὶ πρίορες ἀριθμοῦ Ἐλεφαντίνης οἱ προκ 
ἐθέμεθα σοὶ ταύτην τὴν ἔγγραφον ἀποχὴν τῆς προβατορίας τῆς σῆς στρατίας καὶ στοιχεῖ ἡμῖν πάντα 
τὰ ἐν αὐτῇ γεγραμμένα ὡς πρόκ. Φλ Μακάριος Ἰσακίου ὀρδινάρ τοῦ αὐτοῦ ἀριθμοῦ παρακληθεὶς καὶ ἐπιτραπεὶς 
ἔγραψα ὑπὲρ αὐτῶν γράμματα μὴ εἰδότων . bene baleas .
διʼ ἐμοῦ Φλ Μακαρίου Ἰσακίου ὀρδιναρ καὶ ἀδιούτορ τοῦ αὐτοῦ ἀριθμοῦ ἐγράφη . bene baleas
ἀποχὴ προβατο[ρ] τῆς στρατί Πατερμουθί[ου] Δίου νεοστράτου τείρονος τοῦ ἀριθμοῦ Ἐλεφαντί.